El President de la Diputació i l'Alcalde de Paterna visiten el Centre de Dia i futura Residència de Discapacitats del municipi
23/01/2017

# El President de la Diputació i l'Alcalde de Paterna visiten el Centre de Dia i futura Residència de Discapacitats del municipi

[![Visita a la plaza del pueblo](/images/noticias/2017/01/visita-diputacion.jpg)](/images/noticias/2017/01/visita-diputacion.jpg)

23.01.2017

La visita institucional de hui, després de la subvenció concedida d'1,6 milions per acabar el centre, escenifica la bona sintonia i el respatller de la Diputació de València i de la Generalitat amb Paterna i amb la millora de la qualitat de vida de les persones amb discapacitat i de les seues famílies

Paterna ha rebut hui la visita del President de la Diputació de València, Jorge Rodríguez, la Vicepresidenta de la institució provincial, Mª Josep Amigó i la diputada provincial de Benestar Social, Mercedes Belenguer. Els tres dirigents, acompanyats per l'Alcalde de la localitat, Juan Antonio Sagredo, el Tinent d'alcalde de Polítiques Inclusives, Juanma Ramón i per la resta de la corporació municipal, ha, visitat el consistori, on Jorge Rodríguez ha signat en el Llibre d'Honor de la Vila de Paterna i han recorregut algunes de les obres financerament sostenibles que el Govern municipal actual està realitzant amb càrrec als fons de la Diputació i que han suposat una inversió total de 2,4 milions d'euros.

Després de la visita a l'Ajuntament, la recentment reformada Plaça del Poble ha estat la primera parada de la comitiva institucional, un espai peatonalitzat i totalment renovat en el qual s'ha invertit 337.000 euros per recuperar-ho com a centre neuràlgic de l'activitat social i municipal de la ciutat. A més d'aquesta actuació l'Executiu de Sagredo ha destinat els fons de la Diputació, entre altres coses, a l'asfaltat i reposició de voreres de via pública en els diferents cascos urbans del terme municipal (571.515€), a les obres contra inundacions de Campament i de Santa Rita (552.660€) o la substitució de la gespa artificial dels camps de futbol de la Ciutat Esportiva Municipal (320.317€).

Posteriorment, han visitat una de les instal•lacions que les famílies paterneres amb persones amb discapacitat al seu càrrec porten anys reivindicant: el Centre de Dia i Residència per a discapacitats situat en la carretera de Manises, un edifici incomplet fins ara, que va ser construït fa 8 anys amb diners del Pla I de Zapatero i que serà una realitat després que l'Equip de Govern de Paterna haja cedit a la conselleria d'Oltra els terrenys necessaris per construir els dos mòduls que falten per concloure el projecte i la Diputació de València haja destinat 1’6 milions d'euros als seus pressupostos de 2017 per a la seua execució.

Durant el recorregut de les instal•lacions existents, l'Alcalde de Paterna ha qualificat “d'històric el dia de hui” i ha agraït al President de la Diputació la seua col•laboració en aquest projecte, destacant que “en aquest any i mitjà hem rebut més ajudes de la Diputació que en tota l'última legislatura”.

Per la seua banda, el Tinent d'Alcalde de Polítiques Inclusives, Juanma Ramón ha afirmat que “no podia ser que Paterna, amb pràcticament 70.000 habitants, no estiguera garantint aquest servei als seus ciutadans” mentre que el President de la Diputació, Jorge Rodríguez ha assenyalat que “gràcies al treball conjunt d'Ajuntament, Diputació i Generalitat Valenciana aquesta infraestructura va a ser una realitat”.

Després de visitar les instal•lacions, els dos dirigents han mantingut una reunió amb alguns dels familiars dels usuaris del Patronat Francisco Esteve, als qui han transmès la voluntat política, després de molts anys de bloqueig i paralització, que aquest recurs estigui en funcionament al més prompte possible.

L'obertura i posada en funcionament del Centre de Dia i Residència per a persones amb Discapacitat de Paterna ha sigut un dels objectius prioritaris de Juan Antonio Sagredo des que va accedir a la Alcaldia i ha marcat la fulla de ruta del seu Executiu, que sempre ha considerat fonamental aquesta instal•lació per dignificar i millorar la qualitat de vida de les persones amb discapacitat de Paterna i la de les seues famílies.

Amb la visita de hui i el compromís econòmic adquirit per la Diputació de València, aquesta reivindicada instal•lació, que comptarà amb una Residència amb 36 places i un Centre de Dia amb 24 places, per fi veurà la llum.